מתכון לחלות צבעוניות לשבת - וואלה! אוכל
לשבת עליזה: חלות צבעוניות
משנכנס אדר גם החלות שמחות יותר. מירב שיינר- דנצ'נקו מקבלת את פני החודש השמח ביותר בלוח השנה העברי ואת פני השבת הקרבה עם חלות מקושטות ועשירות בטעמים
חלה צבעונית
מירב שיינר-דנצ'נקו יום חמישי, 11 בפברואר 2016, 11:00
לוח השנה העברי נסוב ברובו על התרבות החקלאית של אבותינו; על העליות לרגל הקשורות בפולחן בית המקדש, ועל קרבות הישרדות מרים שניהל העם העברי בכנען תחת שליטים גחמניים, שלא לומר עובדי אלילים. והנה ישנו חג אחד, עליז וצבעוני במיוחד שאינו קשור לאדמה או לציווי אלוהי, ושהוא כולו פרי עבודתה של אישה אחת - אסתר.
רב הנסתר על הגלוי במגילת אסתר ועל שרשרת האירועים שהביאו לאותו היפוך גורל, שהציל את היהודים הגולים שחיו תחת האמפריה הפרסית הגדולה, ויחד עם זאת, קשה שלא להיות מוקסמים מן הסיפור הזה, ועוד יותר מכך, שבעקבותיו זכו היהודים לקבל חג שכל כולו 'שגעת' ו'טרפת' - והכל בחסות שמיים.
באמתלת ההיפוך, השיגעון והעד דלא ידע, הרשתי לעצמי הפעם לשטוח בפניכם מתכון לחלה מחופשת, בעצם לשלוש. המתכון הזה קל, פשוט וכייפי, ומאפשר גם לחלה להתחפש, אבל לא על חשבון הטעם או הבריאות, נהפוך הוא. כאן תגלו כמה פשוט להפוך חלה רגילה למלוחה, פיקנטית או מתקתקה, מבלי להתפשר על הטעם ועוד יותר מזה על המרקם הרך והאוורירי בזכות שמן הזית.
ל-2 חלות גדולות בקליעת 4
15 גרם שמרים טריים (קובייה)
240 מיל' (1 כוס) מים פושרים (לחלה בגוון ורוד ניתן להמיר מחצית מכמות המים למיץ מסונן מ-3 סלקים מבושלים וטחונים)
60 גרם (3 כפות) ממרח פסטו / ממרח עגבניות מיובשות
520 גרם קמח ( 1/3 4 כוסות)
55 מיל' (1/4 כוס) שמן זית כתית מעולה
1. בקערת המיקסר או בקערה רגילה טורפים את השמרים והמים עד להמסתם. מניחים ל-5 דקות בצד. מוסיפים את הסוכר וממשיכים לטרוף דקה נוספת.
2. בקערה קטנה נוספת טורפים את הביצה וממרח הפסטו/ העגבניות ומוסיפים לקערת המיקסר.
3.מוסיפים את הקמח ומתחילים ללוש בידיים או בעזרת וו גיטרה כ-2 דקות במהירות בינונית.
4. תוך כדי לישה מתחילים לזלף באיטיות ובזרם דק את השמן זית. לשים עוד כ-2 דקות. מוסיפים את המלח ולשים עוד כדקה.
6. מעבירים את הבצק לקערת פלסטיק ומכסים במגבת. מתפיחים שעה עד להכפלת הנפח.
7. מעבירים את הבצק למשטח עבודה (לא לקמח!). מחלקים את הבצק לשני חלקים. חלק אחד מכסים במגבת ואת החלק השני מחלקים לארבע (כ-120 גרם כל חתיכה).
8. פוחסים כל חתיכה עם כרית כף היד וסוגרים בתפר משני הצדדים. את הצד ה'תפור' מניחים עם הפנים מטה. כך ממשיכים עם יתר שלוש החתיכות. בסיום מכסים במגבת וחוזרים על אותה הפעולה עם החלק השני של הבצק.
9. מגלגלים כל יחידה שנחה לצורת 'נחש' מסדרים מהראשון לאחרון וחוזרים על אותה פעולה.הדגש בשלב זה הוא: ברגע שמסדרים את הרצועות בסדר שבו הם גולגלו מאפשרים מנוחה שווה לכולם וכך הבצק לא מתנגד ולא יווצרו קרעים או פסים מעל. ומאחר וחוזרים על אותה פעולה פעמיים על מנת לייצר רצועות ארוכות ככל שניתן (אורך רצועה נע בין 50-60 ס"מ), חשוב לשמור על סדר הגלגול על מנת לאפשר לבצק מנוחה טובה בין פתיחה לפתיחה. בסיום מכסים במגבת וחוזרים על אותה הפעולה עם החלק השני של הבצק כולו.
10. קולעים חלה מארבע רצועות (ראה תמונה) ומניחים בעדינות על גבי תבנית מרופדת נייר אפיה. מכסים במגבת ומתפיחים חצי שעה. בינתיים מחממים תנור ל-180 מעלות.
11. טורפים את החלמון עם השמן זית והמלח ומברישים בעדינות את החלות התפוחות. מפזרים שומשום/ קצח/ פרג/ גרעינים לקישוט.
מחלקים את הבצק לשני חלקים (נמרוד סונדרס)1 מתוך 8
פוחסים כל חתיכה עם כרית כף היד וסוגרים בתפר משני הצדדים (נמרוד סונדרס)2 מתוך 8
מגלגלים כל יחידה לצורת 'נחש' (נמרוד סונדרס)3 מתוך 8
קולעים חלה מארבע רצועות (נמרוד סונדרס)4 מתוך 8
ממשיכים לקלוע (נמרוד סונדרס)5 מתוך 8
מסיימים (נמרוד סונדרס)6 מתוך 8
סוגרים בעדינות את הצד השני ונפתרים אם צריך מעודפים (נמרוד סונדרס)7 מתוך 8
אחרי התפחה של חצי שעה מברשים בביצה עם שמן זית ומלח (נמרוד סונדרס)8 מתוך 8
12. אופים 15-20 דקות. (רצוי לסובב את התבנית ב-5 דקות האחרונות על מנת לאפשר אפיה אחידה).
13. בתום האפייה מוציאים מן התנור ומעבירים מיד את החלות על גבי רשת צינון (רצוי להשתמש בכפפות ולהיעזר בשולי נייר האפיה. החלות רותחות ויש לנקוט בזהירות יתרה).
פעולה זו תשחרר את האדים הכלואים בתחתית ותשמור על החלה אוורירית ורכה. אחרת היא תאגור חום וחלקה התחתון יהפך בצקי ודחוס.
**ניתן לעטוף את החלות בנייר לכריכים ולאחסן בתנור סגור וכבוי עד שלושה ימים מיום האפייה, מוטב לא להכניס למקרר. אם נותרה כמות גדולה ניתן להקפיא לשבוע הבא.
למתכוני חלות חגיגיות נוספים:
חלה ממולאת
חלת פרעצל עם קשקבל וזעתר